दवा में मिले जहरीले कैमिकल से किडनी खराब हुई, अमेरिकी रिपोर्ट ने किया दावा
Gambia Uzbekistan Indian Cough Syrup Child Deaths अमेरिका के सेंटर फॉर डिजीज कंट्रोल बॉडी यानी CDC ने दावा किया है कि इस बात की काफी संभावनाएं हैं कि  भारत में बनी सिरप की वजह से गांबिया में बच्चों की मौत हुई है। ये दवाईयां कथित रुप से जहरीली थी।
अमेरिका की सेंटर फॉर डिजीज कंट्रोल बॉडी यानी CDC ने पिछले साल गांबिया में हुई 66 बच्चों की मौत के लिए भारत में बनी सिरप को जिम्मेदार ठहराया है। रिपोर्ट में कहा गया है कि इस बात की काफी संभावनाएं हैं कि भारत में बनी सिरप की वजह से ही बच्चों की मौत हुई थी। इन दवाईयों में कुछ जहरीले केमिकल्स थे।
शुक्रवार को जारी रिपोर्ट को CDC और गांबिया की हेल्थ मिनिस्ट्री ने मिलकर बनाया है। इसमें बताया गया है कि भारत में बनी सिरप में डायथलीन ग्लाइकोल और एथलीन ग्लाइकोल केमिकल मिले हुए थे। जिसे बच्चों की किडनी खराब हुई। जो आगे चलकर उनकी मौत का भी कारण बनी। 
भारतीय कफ सिरप से बच्चों की किडनी खराब हुई
रिपोर्ट में बताया गया है जिन लोगों में डायथलीन ग्लाइकोल की वजह से जहर फैलता है उनमें सिर दर्द, गैस बनना, किडनी खराब होने जैसे लक्षण दिखते हैं। किडनी खराब होने से युरिन कम आता है और गुर्दे काम करना बंद कर देते हैं। ये सब उन बच्चों के साथ भी हुआ था जिनकी मौत भारत में बनी सिरप पीने के बाद हुई। CDC ने कहा कि दवा बनाने वाली मेडन फार्मास्यूटिकल्स कंपनी ने लागत कम करने के चक्कर में सस्ते डायथलीन ग्लाइकोल का इस्तेमाल किया था।
गुनहगारों को सजा दिलाने गांबिया ने मांगी थी अमेरिका की मदद
पिछले साल हुई बच्चों की मौत का आरोप गांबिया ने भारत में बनी सिरप पर लगाया था। हालांकि भारत के स्वास्थ्य मंत्रालय ने बीते साल 15 दिसंबर को डब्ल्यूएचओ को बताया था उनकी जांच में सामने आया है कि सिरप में किसी भी किस्म की मिलावट नहीं की गई है। भारत के इस स्टैंड के बाद गांबिया ने जांच के लिए अमेरिका का सहयोग मांगा था। ताकि दवा बनाने वाली कंपनी को इसके लिए जिम्मेदार ठहराया जा सके और गुनहगारों को सजा मिले।
इन देशों में कफ सिरप की सप्लाई
1990 में रजिस्टर्ड कंपनी की एशिया के कई देशों में दवाओं की सप्लाई है। इनमें अफ्रीका, दक्षिण अमेरिका और दक्षिण पूर्व एशिया प्रमुख देश शामिल हैं। WHO द्वारा अलर्ट जारी करने के बाद कंपनी की जांच जारी है। जांच में यह कहा जा रहा है कि कंपनी के कफ सीरप को संभावित रूप से गांबिया में बच्चों की मौत से जोड़ा जा सकता है।